ཨེ་མ་བདག་འདྲ་པདྨ་ཡིས༔རྫོགས་ཆེན་འབུམ་ཕྲག་དྲུག་ཅུ་བཞིའི༔སྙིང་པོའི་ཡང་སྙིང་ཐིག་ལེ་གཅིག༔ཟབ་པའི་ནང་ནས་ཡང་ཟབ་བཅུད༔རྡོ་རྗེ་སེམས་དཔའི་ཡང་སྙིང་སྟེ༔ཀུན་བཟང་རིགས་ལྔའི་དགོངས་བཅུད་འདི༔ད་ལྟ་ས་སྟེང་སྤེལ་བར་ཕངས༔དེ་ཕྱིར་མཚན་ལྡན་གཟུངས་མ་མཆོག༔དབྱངས་ཅན་སྤྲུལ་པ་མཚོ་རྒྱལ་མ༔ཁྱོད་དང་ལས་ལྡན་སྙིང་གི་བུ༔ཐབས་མཆོག་དཔལ་གྱི་སེང་གེ་ལ༔བསྟན་ནོ་གདམས་སོ་མ་ནོར་བར༔ཡི་གེར་བྲིས་ལ་མི་བརླག་ཚས༔རྒྱ་བདུན་བཏབ་སྟེ་རིན་པོ་ཆེའི༔ས་ཡི་སྙིང་པོའི་གཏེར་དུ་སྦོས༔མ་འོངས་ལྔ་བརྒྱ་ཡང་མཐའ་ལ༔བདུད་རིགས་བར་ཆད་ཁ་རྒྱས་པས༔ཆོས་བྱེད་ལོང་མེད་འར་མ་འུར༔སྟོད་སྨད་འདུས་པའི་དམག་གིས་མནར༔སྡུག་བསྔལ་བྱེ་ཚན་ཉ་བསྒྲེས་ལྟར༔གྱུར་ཚེ་སངས་རྒྱས་ལག་བཅངས་འདི༔ཁྱོད་ཀྱི་སྐྱེ་མཐའ་ཧུར་སྤྱོད་ཅན༔རྟ་སྦྲུལ་ལོ་པ་སྟོབས་ཀྱི་མིང༔སྐལ་ལྡན་དེ་ཡིས་རྙེད་གྱུར་ནས༔མཐའ་ཡས་འགྲོ་དོན་བྱེད་པར་ཤོག༔སྨོན་ལམ་མཐའ་བཙན་འགྲུབ་སྟེ་མཆིས༔ཟབ་བོ་གཅེས་སོ་དྷ་ཐིམ་རྒྱ༔